U OŠ Vežica u Rijeci, 31. ožujka 2016. održana je 8. Županijska smotra projekata iz područja Građanskog odgoja i obrazovanja. Svečanost je započela intoniranjem himne Republike Hrvatske koju je izveo Školski pjevački zbor Vežički tići. Smotru je otvorila ravnateljica škole gđa. Violeta Nikolić, a prigodnim govorom obratila se i voditeljica ŽSV iz građanskog odgoja i obrazovanja Gordana Frol koja je naglasila da je jedan od ciljeva građanskog odgoja i obrazovanje biti odgovoran, aktivan i informiran građanin koji će biti sposoban rješavati probleme zajednice.

Na Smotri su predstavljeni projekti:

OSNOVNA ŠKOLA

razredna nastava

1. OŠ Vežica, Rijeka - Okoliš očistimo,otpad iskoristimo!

predmetna nastava

1. OŠ Petar Zrinski, Čabar - Igrajmo se!

2.OŠ Čavle- Zdravo se hranimo, organizam branimo

3.OŠ Eugen Kumičić, Rijeka - Tehnologija i/ili prijateljstvo

4.OŠ Nikola Tesla, Rijeka - SOS za apolona

5.OŠ Vežica, Rijeka- Školska uniforma je cool!

 SREDNJA ŠKOLA:

1. Srednja škola „Vladimir Nazor“ Čabar - Zdravlje je naša odluka!?

Predstavljeni projekti bili su na visokoj razini poznavanja načina djelovanja vlasti u procesu rješavanja problema i donošenju odluka. Učenici su pokazali da argumentirano znaju objasniti problem, poznaju zakonske propise i sposobni su oblikovati alternativne politike i napraviti akcijski plan kako bi izabranu politiku i ostvarili. Suci procjenitelji pohvalili su sve projekte, a učenicima zaželjeli uspješnu prezentaciju na državnoj Smotri.

Gordana Frol, voditeljica ŽSV iz građanskog odgoja i obrazovanja